
Parlamentul României
Camera Deputaţilor
Comisia pentru muncă şi protecţie socială

	Bucureşti,
	14 iunie 2021

	Nr.
	4c-9/387



AVIZ
asupra proiectului de Lege pentru modificarea şi completarea Legii recunoştinţei pentru victoria Revoluţiei Române din decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr.341/2004


În temeiul art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea proiectului de Lege pentru modificarea şi completarea Legii recunoştinţei pentru victoria Revoluţiei Române din decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr.341/2004, trimis cu adresa nr. PLx 192/2021 din 10 mai 2021.
Potrivit prevederilor art.61 şi 62 din Regulamentul Camerei Deputaţilor, republicat, membrii Comisiei au examinat proiectul de lege mai sus menţionat în şedinţa din data de 3 iunie 2021.
În urma finalizării dezbaterilor, membrii comisiei au hotărât, cu unanimitate de voturi avizarea favorabilă a proiectului de lege cu amendamentele redate în anexa care face parte integrantă din prezentul aviz.

	PREŞEDINTE,				SECRETAR,
	Oana Silvia Ţoiu				Eugen Neaţă 





Întocmit, 
Consilier parlamentar Sorina Szabo
												







Comisia pentru muncă şi protecţie socială 
Telefon: 021.414.11.30, 021.414.11.31; Fax: 021.314.68.69; e-mail: cp07@cdep.ro
Anexă
Amendamente admise

	Nr. crt.
	Text 
act normativ de bază
Legea nr.341/2004
	Text
adoptat de Senat
	Text propus de comisie
(autorul amendamentului)
	Motivare

	1. 
	
	
Titlul legii

Lege pentru modificarea și completarea Legii recunoștinței pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr.341/2004

	
Nemodificat
	

	2. 
	
	
Art. I.- Legea recunoștinței pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr.341/2004, publicată în Monitorul Oficial al României, Partea I, nr.654 din 20 iulie 2004, cu modificările și completările ulterioare, se modifică și se completează după cum urmează:
	
Articol unic: - Legea recunoștinței pentru victoria Revoluției Romane din Decembrie 1989, pentru revolta muncitoreasca anticomunista de la Brașov din noiembrie 1987 §i pentru revolta muncitoreasca anticomunista din Valea Jiului - Lupeni - august 1977 nr. 341/2004, publicata in Monitorul Oficial al României, Partea I, nr. 654 din 20 iulie 2004, cu modificările si completările ulterioare, se modifica si se completează după cum urmează:

	

	3. 
	


Art. 1. - Revoluţia Română din Decembrie 1989, declanşată prin revolta populară de la Timişoara, continuată în municipiul Bucureşti şi în alte localităţi ale României, unde revoltele cetăţenilor români au fost reprimate de forţele de ordine şi s-au soldat cu morţi, răniţi sau arestaţi, a condus la dobândirea libertăţii şi la instaurarea democraţiei în România, constituie un moment crucial în istoria ţării.

	
1. Articolul 1 se modifică și va avea următorul cuprins:
„Art.1. - Revoluția Română din Decembrie 1989, declanșată prin revolta populară de la Timișoara, continuată în municipiul București și în alte localități ale României, unde revoltele cetățenilor români au fost reprimate de forțele de ordine și s-au soldat cu morți, răniți sau arestați, constituie un moment crucial  în istoria țării, întrucât a avut un caracter profund anticomunist și a condus la dobândirea libertății și la instaurarea democrației în România.”
	
Se elimină.

Autori: membrii comisiei
	

	4. 
	
	
2. La articolul 8 se introduc șase noi alineate, alin.(2)-(7), cu următorul cuprins:
„(2) De prevederile prezentei legi nu beneficiază persoanele care sunt dovedite că în perioada 1945-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale Partidului Comunist Român.

(3) De prevederile prezentei legi nu beneficiază persoanele care sunt dovedite că în perioada 1945-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale gărzilor patriotice. 


	
1. La articolul 8 se introduc două noi alineate, alin.(2)-(3), cu următorul cuprins:
„(2) De prevederile prezentei legi nu beneficiază persoanele care sunt dovedite că în perioada 1984-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale Partidului Comunist Român.
(3) De prevederile prezentei legi nu beneficiază persoanele care sunt dovedite că în perioada 1984-1989 au deținut cel puțin o demnitate sau o funcție de conducere în cadrul organelor de conducere la nivel local, regional sau național, ale gărzilor patriotice.

Autori: membrii comisiei

	

	5. 
	
	
(4) Persoanele care solicită eliberarea certificatului depun, odată cu cererea, o declaraţie pe propria răspundere, autentificată, că nu se încadrează în prevederile art.3 alin.(6) și ale art.8 alin.(1) - (3), sub sancţiunea legii penale.
(5) Verificarea îndeplinirii condițiilor prevăzute la art.3 alin.(6) și la art.8 alin.(1) – (3), în scopul acordării titlurilor și eliberării certificatelor reglementate prin lege, precum și modalitatea de respingere a cererilor pentru acordarea calităților prevăzute de prezenta lege și de anulare a certificatelor eliberate persoanelor care nu îndeplineau condițiile prevăzute de lege la data eliberării certificatului, se stabilesc prin normele metodologice de aplicare a prezentei legi. 
(6) În cazul anulării unui certificat, Secretariatul de Stat va propune Preşedintelui României retragerea titlului atribuit în baza acestuia.
(7) Contestaţiile împotriva actelor administrative de respingere a cererilor pentru acordarea calităţilor prevăzute de prezenta lege şi obţinerea certificatului, precum și împotriva actelor administrative privind anularea certificatelor în condițiile legii se soluționează în instanţa de contencios administrativ, conform prevederilor Legii contenciosului administrativ nr.554/2004, cu modificările şi completările ulterioare, și cu respectarea competenței prevăzute la art.25.”

	
Alin. (4)-(7) se elimină

Autori: membrii comisiei
	

	6. 
	
	3. La articolul 13, după alineatul (3) se introduc două noi alineate,  alin.(4) și (5), cu următorul cuprins:
„(4) Sediile asociaţiilor, ligilor, organizaţiilor, cluburilor şi fundaţiilor revoluţionarilor constituite până la data de 31 decembrie 1990, aflate în proprietatea statului sau a unităţilor administrativ-teritoriale şi pentru care există un contract de închiriere la data intrării în vigoare a prezentei legi, se transmit în folosinţa gratuită a acestora, pe durata existenţei, iar sediile asociaţiilor, ligilor, organizaţiilor, cluburilor şi fundaţiilor revoluţionarilor constituite după această dată, până la data de 31 decembrie 1992, precum şi sediile federaţiilor şi uniunilor naţionale de revoluţionari constituite până la data de 31 decembrie 2003 vor avea acelaşi regim juridic prevăzut pentru sediile partidelor politice.



(5) În situația în care organizațiile mai sus menționate au deținut anterior intrării în vigoare a prezentei legi un astfel de sediu, dar l-au pierdut  ca urmare a revendicării de  către foștii proprietari, vor primi în folosință  gratuită un sediu corespunzător celui anterior deținut.”

	2. La articolul 13, după alineatul (3) se introduc trei noi alineate, alin.(4), (5) și (6) cu următorul cuprins:
„(4) Sediile asociațiilor, ligilor, organizațiilor, cluburilor și fundațiilor revoluționarilor constituite pana la data de 31 decembrie 1990, aflate în proprietatea statului sau a unităților administrativ-teritoriale și pentru care exista un contract de închiriere la data intrării în vigoare a prezentei legi, se transmit, gratuit, în patrimoniul acestora, iar sediile asociațiilor, ligilor, organizațiilor, cluburilor și fundațiilor revoluționarilor constituite după această dată, până la data de 31 decembrie 1992, precum și sediile federațiilor și uniunilor naționale de revoluționari constitute până la data de 31 decembrie 2003 vor avea același regim juridic prevăzut pentru sediile partidelor politice.
(5) În situația în care organizațiile mai sus menționate au deținut anterior intrării în vigoare a prezentei legi un astfel de sediu, dar l-au pierdut, total sau parțial, ca urmare a revendicării de către foștii proprietari, vor primi în patrimoniu, gratuit, de la instituția cu care a avut încheiat contractul de închiriere, un imobil în compensație corespunzător celui anterior deținut. Dacă organizațiile mai sus menționate consideră că imobilul propus spre a fi atribuit în compensație nu este corespunzător celui deținut anterior, vor fi despăgubite la valoarea de piață pentru suprafața retrocedată, de către instituția în administrarea căruia se afla imobilul la data adoptării Legii nr.341/2004.
(6) În cauzele civile ce fac obiectul obținerii drepturilor conform prezentei legi, beneficiarii acesteia sunt scutiți de taxe judiciare de timbru prevăzute în Legea nr.134/2010 privind Codul de procedură civilă, republicată, cu modificările și completările ulterioare și de Ordonanța de urgență a Guvernului nr.80/2013 privind taxele judiciare de timbru, cu modificările și completările ulterioare.

Autori: membrii comisiei
	




Pentru punerea în concordanță cu prevederile inițiale din Legea nr.341/2004 unde sediile asociațiilor, ligilor, organizațiilor, cluburilor și fundațiilor revoluționarilor constituite pana la data de 31 decembrie 1990 au trecut gratuit în patrimoniul acestora.




Pentru evitarea discriminărilor între asociațiile de revoluționari care au dobândit drepturile patrimoniale anterior Legii nr.341/2004 cu modificările și completările ulterioare și asociațiile care au dobândit sau pierdut ulterior aceste drepturi.



Pentru evitarea discriminărilor între asociațiile de revoluționare care au dobândit drepturile patrimoniale anterior Legii nr.341/2004 cu modificările și completările ulterioare.

	7. 
	
	
Art. II.-	În termen de 60 de zile de la intrarea în vigoare a prezentei legi, Secretariatul de Stat va finaliza verificarea îndeplinirii condițiilor prevăzute la art.8 alin.(2) și (3) de către toți titularii de titluri și de certificate obținute anterior în temeiul Legii recunoștinței pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 nr.341/2004, cu modificările și completările ulterioare. Persoanele care nu îndeplinesc condițiile prevăzute la art.8 alin.(1) - (3) nu mai beneficiază de drepturile acordate în temeiul Legii nr.341/2004, cu modificările și completările ulterioare, iar certificatul acordat acestora se retrage prin decizia Secretariatului de Stat. În cazul retragerii unui certificat, Secretariatul de Stat va propune Preşedintelui României retragerea titlului atribuit în baza acestuia. Decizia de retragere a  certificatului poate fi contestată de titular la instanţa de contencios administrativ, conform prevederilor Legii contenciosului administrativ nr.554/2004, cu modificările şi completările ulterioare, și cu respectarea competenței prevăzute la art.25 din Legea nr.341/2004, cu modificările și completările ulterioare.
În cazul respingerii definitive a contestației și menținerii deciziei de retragere a certificatului, secţia de contencios administrativ şi fiscal a curţii de apel va comunica decizia instanței casei teritoriale de pensii competente, precum şi instituţiilor care au transmis situaţia acordării altor drepturi prevăzute la art.5 din Legea nr.341/2004, cu modificările şi completările ulterioare, în vederea sistării plății oricăror sume de bani către fostul titular și încetării oricărei prestații viitoare care acordă persoanei respective beneficiul drepturilor prevăzute la art.5 din Legea nr.341/2004, cu modificările și completările ulterioare.

	
Se elimină.

Autori: membrii comisiei

